Գիրքը հրատարակվում է Միացյալ Նահանգներում հայ խնդրի համար աշխատող Հայ-ամերիկյան մարմնի հովանավորությամբ: Գրքի 20 000 օրինակների մեծ մասը ձրի կերպով տարածվում է անգլիախոս երկրներում: Այն ուներ 180 ութածալ էջ, զարդարված էր 18 գեղեցիկ պատկերներով: Դրանցից մեկը Վեհափառ Հայրապետի հաջողված պատկերն էր: Գրքի սկզբում էլ հայերեն լեզվով տեղադրված էր Ն. Վեհափառություն Խրիմյանի մի խոսքը՝ «Հուսահատելու չենք», որ Վեհ. Հայրիկը գրքի հեղինակին ասել էր անձամբ, երբ վերջինս գրքի հրատարակումից երկու տարի առաջ այցելել էր Էջմիածին և ներկայացել Վեհափառին: